[{"text_idx": "#000000", "text": "Cariad yn Oes y Gin"}, {"text_idx": "#000003", "text": "Yn sgil llwyddiant ysgubol y cynyrchiad gan Bara Caws yn 2022 rydym yn ail deithio Draenen Ddu er mwyn ateb galw\u2019r niferoedd na chafodd gyfle i\u2019w weld."}, {"text_idx": "#000004", "text": "Ar yr wyneb mae\u2019n blanhigyn cwbl wahanol, ond yr un yw\u2019r gwraidd."}, {"text_idx": "#000005", "text": "Dau o blant yn unig sydd wedi eu geni yn y pentref ers cenhedlaeth, ac mae\u2019r ddau\u2019n byw ym mhocedi ei gilydd, ond wrth iddynt dyfu mae\u2019r clymau\u2019n dechrau datod."}, {"text_idx": "#000006", "text": "Mae cefn gwlad yn newid a\u2019r hen draddodiadau ac enwau ffermydd a chaeau dan fygythiad."}, {"text_idx": "#000007", "text": "Hen, hen thema sydd yma, a\u2019n cael ei chyflwyno i genhedlaeth newydd a hynny mewn modd annwyl, doniol a dirdynol. Mae\u2019r pwnc yn effeithio pob un ohonom, hen ac ifanc, trefol neu wledig. Beth ddaw o\u2019n cymunedau ni, a chyfrifoldeb pwy yw eu parhad? Oes modd gwarchod ein treftadaeth ac ar yr un pryd sicrhau dyfodol i\u2019n pobl ifanc yn eu cynefin?"}, {"text_idx": "#000008", "text": "Mae\u2019r ddrama yma\u2019n siwr o daro tant gyda\u2019n cynulleidfaoedd cymunedol heddiw."}, {"text_idx": "#000009", "text": "Cast: Rhian Blythe a Sio\u0302n Pritchard."}, {"text_idx": "#000012", "text": "This is a Welsh language production, English precis will be available."}, {"text_idx": "#000014", "text": "\u201cMa menopos \u2018di rhoi sbectol o wirionedd yn sownd ar y nhrwyn i, jysd weithia ma hi\u2019n stemio.\u201d"}, {"text_idx": "#000015", "text": "Sioe un ddynes am Delyth yn ffeindio ei ffordd mewn bywyd yn sgil y menopos."}, {"text_idx": "#000016", "text": "Chwerthin, harthio, edliw a cholli deigryn \u2013 mi gewch chi\u2019r cyfan."}, {"text_idx": "#000017", "text": "Ymunwch a\u0302 ni ar y daith arbennig hon, ac mae croeso i bawb, achos nid mater i ferched yn unig ydi\u2019r menopos."}, {"text_idx": "#000018", "text": "Bydd cyfle euraidd i\u2019r rheini ohonoch sydd yn dymuno gwneud hynny, leisio eich profiadau peri-menoposal, menoposal ac o fod yn ferch mewn sgwrs hwyliog gyda Iola Ynyr a Carys Gwilym wedi ambell berfformiad. Bydd hon yn sgwrs gynhwysol anffurfiol lle cewchgyfle i ymlacio a theimlo\u2019n rhydd i ddweud eich dweud mewn gofod diogel."}, {"text_idx": "#000019", "text": "Meddai Iola: \u201cDa ni\u2019n dwy wedi dysgu bod chwerthin yn ffordd o lacio\u2019r poen a\u2019r ofn. Dyma gewch chi yn y sioe ac yn y sgwrs gobeithio!\u201d"}, {"text_idx": "#000022", "text": "Mae Bara Caws wrth ein boddau\u2019n cael cyfle i ail-godi\u2019r llen ar gomedi glasurol a gyd-sgwennwyd gan ddau o fawrion ein lle\u0302n \u2013 yr arobryn Emyr Humphreys a\u2019r unigryw WS (Wil Sam) Jones."}, {"text_idx": "#000023", "text": "Mae tynged Dinas yn y fantol. Dibynna\u2019r perchennog, John Barig, yn llwyr ar ffyddlondeb Ossie ei was, ond mae\u2019r cartref yn prysur ddadfeilio, a daw\u2019n amlwg fod gan bawb sy\u2019n troi o\u2019u cwmpas ddiddordeb dwfn yn nhynged yr hen le \u2013 at eu dibenion eu hunain wrth gwrs..."}, {"text_idx": "#000024", "text": "Yn o\u0302l yr awduron: \u201cEin nod fel arfer yw difyrru: ond os ceir ambell ergyd yma ac acw gorau oll.\u201d \u2013 ac er i\u2019r ddrama cael ei \u2018sgwennu ym 1970 mae\u2019r \u2018ergydion\u2019 mor berthnasol ag erioed."}, {"text_idx": "#000025", "text": "Dyma gyfle euraidd i weld rhai o dalentau comedi gorau Cymru ar lwyfan gyda\u2019i gilydd \u2013 a hynny am wythnos yn unig yn Neuadd Dwyfor, Pwllheli yn ystod wythnos Eisteddfod Genedlaethol Lly\u0302n ac Eifionydd \u2013 felly archebwch eich tocynnau yn syth bin!"}, {"text_idx": "#000028", "text": "Dilynwn eu taith o\u2019u cartrefi yng nghefn gwlad Cymru i ganol St. Giles yn \u2018underbelly\u2019 Llundain fawr."}, {"text_idx": "#000029", "text": "\u201cComedi am ryddid sydd yma. Gofynnwn y cwestiwn: pa mor bell y dylem ni fynd i fynnu rhyddid, ac oes gennym ni\u2019r hawl i rwystro rhyddid pobl eraill? Yn ystod oes o gyfnodau dan glo, cyfyngiadau a cholled, rydym i gyd yn profi ac yn archwilio ein perthynas a\u0302 rhyddid, ac yn gofyn pwy sy\u2019n haeddu rhyddid...a pwy sydd ddim?\u201d (Chris Harris)."}, {"text_idx": "#000030", "text": "Cast: Sio\u0302n Emyr a Mali O\u2019Donnell"}]